Odense Adresse-Contoirs Efterretninger, 1836-05-29
J Mødet den 6 Mai tilkjendegav den endnu fungerende Vicepræsident, at han havde modtaget 5 Andragender om Hoveriets Afløsning fra flere Godsers og Sognes Beboere, samt et Andragende fra nogle Selveiere i Tødsøe og Erslev Sogne, hvori der klages over, at Fæstebøndernes Hoverie foranlediger, at Kommunebyrderne blive for trykkende for Selveierne; hvilke Andragender alle bleve afleverede til Kommitteen angaaende Hoveriets Ophævelse. Frem Øst. no deles anmeldte Vicepræsidenten, at have modtaget 4 Andragender fra Landboer og Brændeviinsbrændingens Frigivelse, som skulle afleveres til den over denne Gjenstand, nedsatte Kommittee. Derefter foretoges Sagen angaaende Udkast til en Plakat om nærmere Bestemmelser af Straffen, for dem, hos hvilke ustemplede Spillekort forefindes, uden at der med disse er spillet eller handlet. Møller Tøstesen oplæste et af ham indgivet Forslag om Værnepligten, hvori han androg paa: 1) at den ved Loven hjemlede Tilladelse, at gamle eller svage Gaardmænd og gaard brugende Enker kunne faae en Søn fri fra Krigstjenesteen, maatte udstrækkes til enhver besidder af en Gaard paa 1 Td. Hartkorn og derover, uden Hensyn til Alder eller Svaghed; 2) at Trækningen om Frilodder maatte ophøre, Tjenestetiden i Fredstid nedsættes til eet Aar foruden Exerceerskolen og 3 aarlige Mønstringer, og den Udskrevne forblive i sit No. ved den staaende Hær i 6 Aar. To Medlemmer formeente, at dette Forslag, som især gik ud paa at fritage en stor Deel af Landalmuen fra Værnepligten, ikke egnede sig til en Kommittees Behandling, og Kommissarius var af samme Mening, hvorpaa det ved Afstemning med 43 Stemmer mod 7 blev vedtaget, at der ingen Kommittee skulde nedsættes i denne Sag. Derpaa oplæste Justitsraad Nyegaard et Forslag angaaende Kreditvæsenet, hvori han omtaler den Mangel paa Driftskapitaler, som føles næsten i alle Erhvervegrene og Vanskeligheden i at faae Laan hos offentlige Stiftelser eller Kapitalister. Han foreslaaer derfor at oprette et Laane-Jnstitut for hele Danmark, med Undtagelse af Kjøbenhavn, under kongelig Garantie. Blandt Bestemmelserne herfor hører, at der skulde betales 3 1/2 pCt. af de indskudte Kapitaler, svares 4 1/2 pCt. Renter af de udlaante Kapitaler, med Halvdelen hver Omslagstermin, og den resterende 1/4 pCt. oplægges til en Reservefond; fremdeles maatte der ikke udlaanes meere paa nogen Eiendom end af den taxerede Værdie, uden at første Prioritet stedse skulde haves. Jndtil videre skulde dette Jnstitut etableres i Kjøbenhavn, for at Administrator kunde have sin Kasse beholdning paa Folium i Banken; dog kunde Ind= og Udbetalingerne skee gjennem den nærmeste Amtstue. Som et indirekt Kreditmiddel anbefaler Proponenten det, at Staten, bør være de Private ansvarlig for Embedsmændenes Handlinger, og mener, at det Tab den derved kunde lide, langtfra opveier den Skade, som Samfundet lider ved Mangel af Garantie. Endvidere burde Skatters, Brandpenges og Kommuneafgivters Fortrindret ikke kunne præjudicere Andre, som have Ret i Tingen, længere end et halvt og Bank renten et heelt Aar fra Forfaldsdagen at regne. Proponenten motiverede fremdeles udforligt sit Forslag, hvortil Kommissarius bemærkede, at det vistnok indeholdt mange vigtige Punkter, men som dog forekom ham saa ueensartede, at en Kommittee vanskeligt vilde kunne behandle dem alle. Han gjennemgik derefter flere af disse Punkter, og yttrede blandt andet, at en Kapitalist heller udlaaner sin Eiendom til en ham bekjendt Debitor, end lader den gaae igjennem en Administration, som udlaaner sine Kapitaler i fjernt fraliggende Eiendomme. Medens et Medlem fandt en Kreditkasses Oprettelse undførlig, yttrede Andre, at Forslaget dog burde prøves af en Kommittee, og at den kunde være den samme, der skal nedsættes i Anledning af Filialbankers Oprettelse. Efterat Proponenten havde anholdt om en særskilt Kommittee for sit Forslag, og et fjerde Medlem ikke turde tilraade samme, fandt paa Forlangende Afstemning med Kugler Sted, og det blev da med 29 Stemmer mod 21 vedtaget, at ingen Kommittee skulde nedsættes. J Mødet den 7 Mai tilkjendegav den endnu fungerende Vicepræsident et fra Calløe Godses Bønder indkommet Andragende om Hoveriets Afløsning. Amtsprovst Schmidt, oplæste derpaa sit Forslag om Skolelærernes Kaars Forbedring, og bemærkede deri, at Landsbyeskolelærernes møisommelige Arbeide nok fortjente at kunne sikkre den troe Arbeider et nogenlunde forgfrit og anstændigt Udkomme, hvilket destoværre af de mange Klager og Petitioner vides, ikke altid at være Tilfældet. Saaledes have i et Provstie i Viborg Stift, der bestaar af 4 Herreder, af 69 Skolelærere, kun 4 anordningsmæssig Løn; de øvrige 65 have kun Dele af denne Løn, eller endogsaa meget derunder. Slutteligen blev det med 48 Stemmer mod 3 antaget, at en Kommitte skulde nedsættes. Justitsraad Fielstrup oplæste derpaa sit Forslag om Skolelærernes Kaars Forbedring, som er bleven foranlediget ved et Andragende fra Skolelærerne i Hammerum Herred, der især omhandlede Offerets Bestemmelse, hvilket Fleerheden dog nu har indskrænket til Høitids-Offerets. Efter at Kommissarius havde gjort nogle bemærkninger herover, blev en Kommittee eenstemmig besluttet at skulle behandle de to sidstnævnte Forslag, og bestaae af 5 Medlemmer (Øllgaard, la Cour, O. Kirk, Christensen, Fielstrup. Præsidenten tilkjendegav, at flere Andragender vare indkomne Skolelærernes Jndtægter vedkommende, ligesom fra Beboerne i Hemmeth Sogn under Ringkjøbing Amt en Forestilling, imod Skolelærernes Kaars Forbedring. (!), der samtlige ville blive at afgive til den nedsatte Kommittee. Paa Vicepræsidentens Vegne oplæste Toldkasserer Thorbrøgger et Forslag om, at Varde, Lemvig m. fl. Steder maatte erholde Toldstedret, og anførte, at han med Hensyn til Varde især henholdt sig til et Andragende fra Byfogden sammesteds, Kammerjunker, Wedel=Heinen. Dernæst oplæstes lignende Forslag af Prokurator Otterstrøm, Kammerraad Aagaard og Kjøbmand Faartoft om Toldsted=Ret for Viborg, Hobroe og Nykjøbing paa Morsøe, hvilke eenstemmig bleve overgivne til en Kommittee af 5 Medlemmer (Faartoft, Sponneck, Aagaard, Estrup, Otterstrøm. Vicepræsidenten fungerede fremdeles i Mødet den 9 Mai, hvor blandt Mere 9 Andragender angaaende Forandring, i Skolevæsenet, Hoveriet, Brænderiernes Frigivelse og Konsumtions-Afgivtens Ophævelse, samt fra nogle Borgere i Aarhuus og Skibsjournaler og Logbøger, bleve anmeldte for at afleveres til allerede nedsatte Kommitteer.